
Text rozhodnutia
Súd: Krajský súd Banská Bystrica Spisová značka: 17Co/503/2014 Identifikačné číslo súdneho spisu: 6312203787 Dátum vydania rozhodnutia: 14. 05. 2014 Meno a priezvisko sudcu, VSÚ: Mgr. Dušan Ďurian ECLI: ECLI:SK:KSBB:2014:6312203787.2 Uznesenie Krajský súd v Banskej Bystrici, ako súd odvolací, v právnej veci navrhovateľa BL Telecom debt, s.r.o., IČO: 45535108, so sídlom v Bratislave, Šoltésovej č. 14, zastúpeného právnym zástupcom SOUKENÍK - ŠTRPKA, s.r.o., IČO: 36862711, so sídlom v Bratislave, Šoltésovej č. 14, v mene ktorého pred súdom koná JUDr. Alexander Kasatkin, prokurista a advokát, proti odporcovi Q. V., nar. XX.XX.XXXX, trvale bytom R. Z. (hlásený pobyt bezdomovca), ktorého pobyt nie je známy, zastúpenému Jarmilou Hvastovou, pracovníčkou Okresného súdu Brezno, ako opatrovníkom, za účasti HLAS SPOTREBITEĽA, občianske združenie, IČO: 42305675, so sídlom vo Zvolene, J. Bánika č. 2009/2, ako vedľajšieho účastníka na strane odporcu, zastúpeného JUDr. Viliamom Glézlom, advokátom so sídlom v Banskej Bystrici, Nemčianska č. 25, o zaplatenie 182,57 € s príslušenstvom, o odvolaní vedľajšieho účastníka proti rozsudku Okresného súdu Brezno č.k. 6C/169/2012-74 zo dňa 10.12.2013, takto r o z h o d o l : Odvolacie konanie z a s t a v u j e. Navrhovateľovi náhradu trov odvolacieho konania proti vedľajšiemu účastníkovi na strane odporcu n e p r i z n á v a. o d ô v o d n e n i e : Napadnutým rozsudkom okresný súd uložil odporcovi povinnosť zaplatiť navrhovateľovi sumu 182,57 € spolu s úrokmi z omeškania vo výške 9 % ročne od 28.06.2009 do zaplatenia a nahradiť mu trovy konania v sume 16,50 € ako aj trovy právneho zastúpenia v sume 82,06 € na účet jeho právneho zástupcu, a to všetko do troch dní od právoplatnosti rozsudku. Proti rozsudku podal vedľajší účastník na strane odporcu včas odvolanie. Dňa 12.03.2014 doručil vedľajší účastník na strane odporcu okresnému súdu písomné podanie zo dňa 07.03.2014 (č.l. 81 spisu), ktorým vzal podané odvolanie v celom rozsahu späť a navrhol odvolacie konanie zastaviť. Na riadne doručenú výzvu odvolacieho súdu na uplatnenie trov odvolacieho konania navrhovateľ žiadnym spôsobom nereagoval (č.l. 85 spisu); na rovnakú výzvu opatrovníčka odporcu uviedla, že si trovy odvolacieho konania neuplatňuje (č.l. 86-87 spisu). Podľa § 207 ods. 2 Občianskeho súdneho poriadku (ďalej len „O.s.p.“), dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Podľa § 207 ods. 3 O.s.p., ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Vzhľadom na to, že v prejednávanej veci vzal vedľajší účastník na strane odporcu svoje odvolanie proti rozsudku okresného súdu č.k. 6C/169/2012-74 zo dňa 10.12.2013 späť pred rozhodnutím odvolacieho súdu o ňom, odvolací súd odvolacie konanie zastavil. O trovách odvolacieho konania rozhodol odvolací súd podľa § 224 ods. 1 O.s.p. v spojení s § 146 ods. 2 O.s.p., podľa ktorého, ak niektorý z účastníkov zavinil, že konanie sa muselo zastaviť, je povinný uhradiť jeho trovy. Vedľajší účastník na strane odporcu späťvzatím odvolania procesne zavinil zastavenie odvolacieho konania a vznikla mu povinnosť uhradiť jeho trovy; nakoľko však navrhovateľ neuplatnil žiadne trovy odvolacieho konania, súd mu ich náhradu proti vedľajšiemu účastníkovi na strane odporcu nepriznal. Toto rozhodnutie prijal senát krajského súdu pomerom hlasov 3 : 0. Poučenie: Proti tomuto rozhodnutiu nie je odvolanie prípustné.

